CELEX: 52020PC0471
Language: da
Date: 2020-08-24
Title: Forslag til RÅDETS GENNEMFØRELSESAFGØRELSE om midlertidig støtte til Belgien i henhold til Rådets forordning (EU) 2020/672 til mindskelse af risiciene for arbejdsløshed i en nødsituation som følge af covid-19-udbruddet

EUROPA-KOMMISSIONEN
            Bruxelles, den 24.8.2020
            COM(2020) 471 final
            2020/0225(NLE)
            Forslag til
            RÅDETS GENNEMFØRELSESAFGØRELSE
            om midlertidig støtte til Belgien i henhold til Rådets forordning (EU) 2020/672 til mindskelse af risiciene for arbejdsløshed i en nødsituation som følge af covid-19-udbruddet
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               Ved Rådets forordning (EF) 2020/672 ("SURE-forordningen") fastsættes den retlige ramme for Unionens finansielle støtte til medlemsstater, der oplever eller er i alvorlig risiko for en alvorlig økonomisk forstyrrelse som følge af covid-19-udbruddet. Støtten inden for rammerne af SURE har primært til formål at finansiere arbejdsfordelingsordninger eller lignende foranstaltninger, der tager sigte på at beskytte arbejdstagere og selvstændige og dermed mindske forekomsten af arbejdsløshed og indkomsttab, samt, som supplement, med henblik på finansiering af visse sundhedsrelaterede foranstaltninger, navnlig på arbejdspladsen.
            
            
               Den 7. august 2020 anmodede Belgien om finansiel støtte fra Unionen under SURE-forordningen. I henhold til SURE-forordningens artikel 6, stk. 2, har Kommissionen hørt de belgiske myndigheder med henblik på at kontrollere, om der er sket en pludselig og kraftig stigning i de faktiske og planlagte udgifter, som er direkte forbundet med ordningen for midlertidig arbejdsløshedsunderstøttelse, covid-19-indkomstkompensationen for selvstændige, covid-19-forældreorloven samt en række regionale indkomststøtteordninger og regionale sundhedsrelaterede foranstaltninger, der er indført som reaktion på covid-19-pandemien. Foranstaltningerne vedrører navnlig:
            
            
               (1)ordningen for midlertidig arbejdsløshedsunderstøttelse, "chômage temporaire/ tijdelijke werkloosheid", under hvilken der ydes kompensation til medarbejdere, hvis arbejde er mindsket eller suspenderet på grund af nedsat arbejdsbyrde eller regeringens foranstaltninger til fysisk distancering. Ordningen for midlertidig arbejdsløshedsunderstøttelse eksisterede før covid-19-pandemien, men adgangskravene til ordningen blev tilpasset covid-19, og ansøgningsproceduren blev lempet yderligere. Desuden blev ydelsen for midlertidig arbejdsløshed forhøjet fra 65 % til 70 % af den daglige gennemsnitsløn (begrænset til 2 754,76 EUR brutto pr. måned). Der blev endvidere indført et dagligt tillæg på 5,36 EUR
            
            
               (2)den eksisterende indkomstkompensation for selvstændige, overgangsordningen ("Droit passerelle/ Overbruggingsrecht"), der er blevet udvidet ved indførelsen af en covid-19-overgangsordning. Denne ydelse tildeles, hvis regeringens foranstaltninger til fysisk distancering fører til en hel eller delvis afbrydelse af den selvstændiges aktiviteter, eller til at den selvstændige selv beslutter at afbryde sine aktiviteter, i mindst syv på hinanden følgende kalenderdage i løbet af måneden. Fra og med juni 2020 er denne godtgørelse rettet mod selvstændige, der har genoptaget deres aktiviteter, men stadig har en nedgang i omsætningen i forhold til 2019. Selvstændige, der endnu ikke kan genoptage deres aktiviteter, har stadig ret til godtgørelsen, men skal dokumentere, at dette skyldes covid-19-restriktioner 
            
            
               (3)covid-19-forældreorloven, der er en særlig forældreorlov, der ikke påvirker retten til den almindelige forældreorlov, og som giver forældre mulighed for at tage orlov for at passe deres børn i perioden maj til september 2020 med en højere godtgørelse end ved almindelig forældreorlov 
            
            
               (4)en række regionale ordninger, under hvilke der ydes indkomststøtte til selvstændige, enkeltmandsvirksomheder og andre typer af medarbejdere, der ikke er berettiget til andre former for indkomststøtte. Navnlig udgør kompensationstillægget for virksomheder og iværksættere i hovedstadsregionen Bruxelles, gene-, kompensations- og støttetillæggene i Flandern og kompensationstillægget for virksomhedslukning i Vallonien en generel engangsstøtte til virksomheder og selvstændige, der har måttet indstille deres aktiviteter på grund af covid-19, eller som har haft en betydelig nedgang i omsætningen. Andre foranstaltninger (kompensationstillægget for periodiske arbejdstagere i hovedstadsregionen Bruxelles, vuggestuetilskuddet og tilskuddet til kulturaktører i det franske fællesskab, uddannelsesaktiviteterne i Vallonien og tilskuddet til kulturaktører og selvstændige samt tilskuddet til turistaktører i det tysksprogede fællesskab) er rettet mod selvstændige og arbejdstagere, der ikke har adgang til ordningen for midlertidig arbejdsløshedsunderstøttelse i bestemte sektorer (kultursektoren, plejesektoren, uddannelsesaktiviteter)
            
            
               (5)sundhedsrelaterede foranstaltninger i det tysksprogede fællesskab, herunder undervisning i hygiejne, levering af beskyttelsesudstyr til bosteder og plejecentre, hospitaler og udbydere af sundhedstjenester samt oplysningskampagner.
            
            
               Belgien har fremsendt de nødvendige oplysninger til Kommissionen. 
            
            
               Under hensyntagen til den foreliggende dokumentation foreslår Kommissionen, at Rådet vedtager en gennemførelsesafgørelse om at yde finansiel støtte til Belgien i henhold til SURE-forordningen til støtte for ovennævnte foranstaltninger.
            
            
               •Sammenhæng med de gældende regler på samme område
            
            
               
                  Dette forslag er i fuld overensstemmelse med Rådets forordning (EU) 2020/672, i henhold til hvilken forslaget fremsættes.
               
               
                  Forslaget er et supplement til et andet EU-retsinstrument, der har til formål at yde støtte til medlemsstaterne i nødsituationer, nemlig Rådets forordning (EF) nr. 2012/2002 af 11. november 2002 om oprettelse af Den Europæiske Unions Solidaritetsfond ("forordning (EF) nr. 2012/2002"). Europa-Parlamentets og Rådets forordning (EU) 2020/461 blev vedtaget den 30. marts og indeholder ændringer til førnævnte instrument, som udvider dets anvendelsesområde til at omfatte større folkesundhedskriser og fastlægger, hvilke specifikke tiltag der er berettigede til finansiering. 
               
            
            
               •Sammenhæng med Unionens politik på andre områder
            
            
               
                  Forslaget indgår i en række foranstaltninger, der er udarbejdet som reaktion på den aktuelle covid-19-pandemi, blandt andet investeringsinitiativet som reaktion på coronavirusset, og det supplerer andre instrumenter til støtte for beskæftigelsen såsom Den Europæiske Socialfond og Den Europæiske Fond for Strategiske Investeringer (EFSI)/InvestEU. Ved i dette særlige tilfælde med covid-19-udbruddet at gøre brug af lånoptagelse og långivning til støtte for medlemsstaterne fungerer dette forslag som en ekstra sikkerhedsforanstaltning til at finansiere arbejdsfordelingsordninger og lignende foranstaltninger, der bidrager til at beskytte arbejdspladser og dermed arbejdstagere og selvstændige mod risikoen for arbejdsløshed. 
               
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
         
         
            
               
                  Retsgrundlaget for dette instrument er Rådets forordning (EU) 2020/672.  
               
            
            
               •Nærhedsprincippet (for områder, der ikke er omfattet af enekompetence) 
            
            
               
                  Forslaget fremsættes i forlængelse af en anmodning fra en medlemsstat og er et udtryk for europæisk solidaritet, idet der ydes finansiel støtte fra Unionen i form af midlertidige lån til en medlemsstat, der er berørt af covid-19-udbruddet. Som en ekstra sikkerhedsforanstaltning vil denne finansielle støtte midlertidigt understøtte regeringens øgede offentlige udgifter til arbejdsfordelingsordninger og lignende foranstaltninger for at hjælpe dem med at beskytte arbejdspladser og dermed arbejdstagere og selvstændige mod risikoen for arbejdsløshed og tab af indkomst.
               
               
                  Denne støtte vil hjælpe den berørte befolkning og bidrage til at mindske de direkte samfundsmæssige og økonomiske virkninger af den aktuelle covid-19-krise. 
               
            
            
               •Proportionalitetsprincippet
            
            
               
                  Forslaget overholder proportionalitetsprincippet. Det går ikke videre, end hvad der er nødvendigt for at nå instrumentets mål. 
               
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Høringer af interesserede parter
            
            
               
                  På grund af det presserende behov for at udarbejde forslaget, således at Rådet kan vedtage det i tide, kunne der ikke gennemføres en høring af de berørte parter.
               
            
            
               •Konsekvensanalyse
            
            
               
                  På grund af forslagets hastende karakter er der ikke foretaget nogen konsekvensanalyse.
               
            
            
               4.VIRKNINGER FOR BUDGETTET
            
            
               
                  Kommissionen bør kunne optage lån på de finansielle markeder med henblik på videreudlån til medlemsstater, der anmoder om finansiel støtte inden for rammerne af SURE-instrumentet. 
               
            
            
               Ud over garantierne fra medlemsstaterne indeholder ordningen andre sikkerhedsforanstaltninger for at sikre dens finansielle soliditet:
            
            
               ·en stringent og konservativ tilgang til økonomisk forvaltning
            
            
               ·en sammensætning af låneporteføljen, der begrænser koncentrationsrisikoen, den årlige eksponering og en overdreven eksponering for de enkelte medlemsstater, samtidig med at der sikres tilstrækkelige ressourcer til de medlemsstater, hvor behovet er størst, samt
            
            
               ·muligheder for refinansiering af gæld.
            
            
               2020/0225 (NLE)
            
            
               Forslag til
            
            
               RÅDETS GENNEMFØRELSESAFGØRELSE
            
         
         
            
               om midlertidig støtte til Belgien i henhold til Rådets forordning (EU) 2020/672 til mindskelse af risiciene for arbejdsløshed i en nødsituation som følge af covid-19-udbruddet
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, 
            
            
               under henvisning til Rådets forordning (EU) 2020/672 af 19. maj 2020 om oprettelse af et europæisk instrument for midlertidig støtte til mindskelse af risiciene for arbejdsløshed i en nødsituation (SURE) som følge af covid-19-udbruddet
                  1
               , særlig artikel 6, stk. 1,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Den 7. august 2020 anmodede Belgien om finansiel støtte fra Unionen med henblik på at supplere landets nationale indsats for at imødegå virkningerne af covid-19-udbruddet og dets socioøkonomiske konsekvenser for arbejdstagerne. 
            
            
               (2)Covid-19-udbruddet og de ekstraordinære foranstaltninger, som Belgien har gennemført for at dæmme op for udbruddet og de socioøkonomiske og sundhedsrelaterede konsekvenser heraf, forventes at få dramatiske følger for de offentlige finanser. Ifølge Kommissionens forårsprognose 2020 forventedes Belgien at have et offentligt underskud og en offentlig gæld på henholdsvis 8,9 % og 113,8 % af bruttonationalproduktet (BNP) ved udgangen af 2020. Ifølge Kommissionens mellemliggende sommerprognose 2020 forventes Belgiens BNP at falde med 8,8 % i 2020. 
            
            
               (3)Covid-19-udbruddet har fastlåst en væsentlig del af arbejdsstyrken i Belgien. Dette har ført til en pludselig og kraftig stigning i de offentlige udgifter i Belgien som følge af ordningen for midlertidig arbejdsløshedsunderstøttelse, "chômage temporaire/tijdelijke werkloosheid", covid-19-indkomstkompensationen for selvstændige, covid-19-overgangsordningen, covid-19-forældreorloven og en række regionale indkomststøtteordninger samt folkesundhedsmæssige foranstaltninger, jf. betragtning 4-8. 
            
            
               (4)Ved "Arrêté royal du 30 mars 2020"
                  2
               , som der henvises til i Belgiens anmodning af 7. august 2020, blev ordningen for midlertidig arbejdsløshedsunderstøttelse, "chômage temporaire/tijdelijke werkloosheid", tilpasset covid-19, således at der under denne ordning ydes kompensation til medarbejdere, hvis arbejde er mindsket eller suspenderet på grund af nedsat arbejdsbyrde eller regeringens foranstaltninger til fysisk distancering. Ordningen for midlertidig arbejdsløshedsunderstøttelse eksisterede før covid-19-pandemien, men adgangskravene til ordningen blev tilpasset covid-19, og ansøgningsproceduren blev lempet yderligere. Desuden blev ydelsen for midlertidig arbejdsløshed forhøjet fra 65 % til 70 % af den daglige gennemsnitsløn (begrænset til 2 754,76 EUR brutto pr. måned). Der blev endvidere indført et dagligt tillæg på 5,36 EUR.
            
            
               (5)Ved "Loi du 23 mars 2020"
                  3
               , som der henvises til i Belgiens anmodning af 7. august 2020, blev den eksisterende indkomstkompensation for selvstændige, overgangsordningen ("Droit passerelle/ Overbruggingsrecht"), udvidet ved indførelsen af en covid-19-overgangsordning. Denne ydelse tildeles, hvis regeringens foranstaltninger til fysisk distancering fører til en hel eller delvis afbrydelse af den selvstændiges aktiviteter, eller til at den selvstændige selv beslutter at afbryde sine aktiviteter, i mindst syv på hinanden følgende kalenderdage i løbet af måneden. Fra og med juni 2020 er denne godtgørelse rettet mod selvstændige, der har genoptaget deres aktiviteter, men stadig har en nedgang i omsætningen i forhold til 2019. Selvstændige, der endnu ikke kan genoptage deres aktiviteter, har stadig ret til godtgørelsen, men skal dokumentere, at dette skyldes covid-19-restriktioner. 
            
            
               (6)Ved "Arrêté royal du 13 mai 2020 n° 23"
                  4
               , som der henvises til i Belgiens anmodning af 7. august 2020, indførtes covid-19-forældreorloven, der er en særlig forældreorlov, der ikke påvirker retten til den almindelige forældreorlov, og som giver forældre mulighed for at tage orlov for at passe deres børn i perioden maj til september 2020 med en højere godtgørelse end ved almindelig forældreorlov. Covid-19-forældreorloven kan betragtes som svarende til en arbejdsfordelingsordning som omhandlet i forordning (EU) 2020/672, idet der ydes indkomststøtte til medarbejdere, og den bidrager til at opretholde beskæftigelsen ved at sikre, at forældre, som skal passe deres børn, mens skolerne er lukket, ikke er nødsaget til at bringe deres ansættelsesforhold til ophør.
            
            
               (7)På grundlag af "Arrêté du Gouvernement de la Région de Bruxelles-Capitale de pouvoirs spéciaux n° 2020/019"
                  5
               , "Arrêté du Gouvernement de la Région de Bruxelles-Capitale de pouvoirs spéciaux n° 2020/030"
                  6
               , "Notification de la réunion du conseil des ministres du gouvernement de la région de Bruxelles-Capitale du jeudi 14 mai 2020"
                  7
               , "Besluit van de Vlaamse Regering van 20 maart 2020"
                  8
               , "Besluit van de Vlaamse Regering van 10 april 2020"
                  9
               , "Besluit van de Vlaamse Regering van 12 juni 2020"
                  10
               , "Arrêté du Gouvernement de la Communauté française de pouvoirs spéciaux n° 4 du 23 avril 2020"
                  11
               , "Arrêté du Gouvernement de la Communauté française du 7 avril 2020"
                  12
               , "Arrêté ministériel portant exécution de l'arrêté du Gouvernement wallon du 20 mars 2020"
                  13
               , "Arrêté du Gouvernement wallon du 19 juin"
                  14
               , "Parlament der Deutschsprachigen Gemeinschaft, Corona-Krisendekret I vom 6. April 2020" og "Parlament der Deutschsprachigen Gemeinschaft, Corona-Krisendekret III vom 20. Juli 2020", som der henvises til i Belgiens anmodning af 7. august 2020, har de belgiske myndigheder indført en række regionale ordninger, under hvilke der ydes indkomststøtte til selvstændige, enkeltmandsvirksomheder og andre typer af medarbejdere, der ikke er berettiget til andre former for indkomststøtte. Navnlig udgør kompensationstillægget for virksomheder og iværksættere i hovedstadsregionen Bruxelles, gene-, kompensations- og støttetillæggene i Flandern og kompensationstillægget for virksomhedslukning i Vallonien en generel engangsstøtte til virksomheder og selvstændige, der har måttet indstille deres aktiviteter på grund af covid-19, eller som har haft en betydelig nedgang i omsætningen. Hvis foranstaltningerne er rettet mod en bredere kreds af støttemodtagere, anmodes der kun om støtte til udgifter vedrørende støtte til selvstændige og enkeltmandsvirksomheder. Andre foranstaltninger (kompensationstillægget for periodiske arbejdstagere i hovedstadsregionen Bruxelles, vuggestuetilskuddet og tilskuddet til kulturaktører i det franske fællesskab, uddannelsesaktiviteterne i Vallonien og tilskuddet til kulturaktører og selvstændige samt tilskuddet til turistaktører i det tysksprogede fællesskab) er rettet mod selvstændige og arbejdstagere, der ikke har adgang til ordningen for midlertidig arbejdsløshedsunderstøttelse i bestemte sektorer (kultursektoren, plejesektoren, uddannelsesaktiviteter). Da tilskuddet til kulturaktører og selvstændige i det tysksprogede fællesskab ydes i form af lån, der kan konverteres til tilskud, bør kun de udgifter til lån, der konverteres til tilskud, for at leve op til kravet om at udgøre offentlige udgifter, være omfattet af forordning (EU) 2020/672.
            
            
               (8)Endelig blev der ved "Parlament der Deutschsprachigen Gemeinschaft, Corona-Krisendekret I vom 6. April 2020"
                  15
               , som der henvises til i Belgiens anmodning af 7. august 2020, indført sundhedsrelaterede foranstaltninger i det tysksprogede fællesskab, herunder undervisning i hygiejne, levering af beskyttelsesudstyr til bosteder og plejecentre, hospitaler og udbydere af sundhedstjenester samt oplysningskampagner.
            
            
               (9)Belgien opfylder de i artikel 3 i forordning (EU) 2020/672 nævnte betingelser for at anmode om finansiel støtte. Belgien har forelagt Kommissionen passende dokumentation for, at de faktiske og planlagte offentlige udgifter efter den 1. februar 2020 er steget med 7 766 380 000 EUR som følge af de nationale foranstaltninger, der er truffet for at imødegå de socioøkonomiske virkninger af covid-19-udbruddet. Der er tale om en pludselig og kraftig stigning, som er forbundet med både nye foranstaltninger og en udvidelse af eksisterende foranstaltninger, der omfatter en betydelig del af virksomhederne og arbejdsstyrken i Belgien. 
            
            
               (10)Kommissionen har hørt Belgien og konstateret, at der er sket en pludselig og kraftig stigning i de faktiske og planlagte offentlige udgifter, der er direkte forbundet med arbejdsfordelingsordninger og lignende foranstaltninger samt indførelsen af relevante sundhedsrelaterede foranstaltninger i forbindelse med covid-19-udbruddet som omhandlet i anmodningen af 7. august 2020, jf. artikel 6 i forordning (EU) 2020/672. 
            
            
               (11)Der bør derfor ydes finansiel støtte med henblik på at hjælpe Belgien med at imødegå de socioøkonomiske virkninger af den alvorlige økonomiske forstyrrelse som følge af covid-19-udbruddet.
            
            
               (12)Denne afgørelse bør ikke berøre udfaldet af eventuelle sager om forvridning af det indre marked, som anlægges, navnlig i henhold til artikel 107 og 108 i TEUF. Den fritager heller ikke medlemsstaterne for i henhold til artikel 108 i TEUF at underrette Kommissionen om eventuelle statsstøtteprojekter.
            
            
               (13)Belgien bør regelmæssigt underrette Kommissionen om gennemførelsen af de planlagte offentlige udgifter, således at Kommissionen kan vurdere, i hvilket omfang landet har afholdt disse udgifter.
            
            
               (14)Afgørelsen om at yde finansiel støtte er blevet truffet under hensyntagen til de eksisterende og forventede behov i Belgien samt anmodninger om finansiel støtte i henhold til forordning (EU) 2020/672, som andre medlemsstater allerede har indgivet eller har planlagt at indgive, samtidig med at principperne om ligebehandling, solidaritet, proportionalitet og gennemsigtighed anvendes —
            
         
         
            
               VEDTAGET DENNE AFGØRELSE: 
            
            
               Artikel 1
            
            
               Belgien opfylder betingelserne i artikel 3 i forordning (EU) 2020/672. 
            
            
               Artikel 2
            
            
               1.Unionen stiller et lån på højst 7 766 380 000 EUR til rådighed for Belgien. Lånet har en maksimal gennemsnitlig løbetid på 15 år.
            
            
               2.Rådighedsperioden for den finansielle støtte, der ydes ved denne afgørelse, er 18 måneder fra den første dag efter denne afgørelses ikrafttræden. 
            
            
               3.Kommissionen stiller Unionens finansielle støtte til rådighed for Belgien i maksimalt otte rater. En rate kan udbetales i en eller flere trancher. Løbetiden for trancherne under den første rate kan være længere end den maksimale gennemsnitlige løbetid, der er fastsat i stk. 1. I så fald fastsættes løbetiden for de efterfølgende trancher således, at den i stk. 1 omhandlede maksimale gennemsnitlige løbetid overholdes, når alle rater er udbetalt. 
            
            
               4.Den første rate frigives under forbehold af, at den i artikel 8, stk. 2, i forordning (EU) 2020/672 omhandlede låneaftale, træder i kraft.  
            
            
               5.Belgien afholder Unionens finansieringsomkostninger, der er omhandlet i artikel 4 i forordning (EU) 2020/672, for hver rate samt Unionens eventuelle gebyrer, omkostninger og udgifter i forbindelse med finansieringen. 
            
            
               6.Kommissionen træffer afgørelse om størrelsen af raterne og frigivelsen heraf samt om tranchernes størrelse. 
            
            
               Artikel 3 
            
            
               Belgien kan finansiere følgende foranstaltninger:
            
            
               a) ordningen for midlertidig arbejdsløshedsunderstøttelse, "chômage temporaire/tijdelijke werkloosheid", som omhandlet i Arrêté royal du 30 mars 2020
            
            
               b) covid-19-indkomstkompensationen for selvstændige, overgangsordningen, som omhandlet i Loi du 23 mars 2020 
            
            
               c) covid-19-forældreorloven som omhandlet i Arrêté royal du 13 mai 2020 n° 23 
            
            
               d) følgende regionale indkomststøtteordninger: 
            
            
               i)for hovedstadsregionen Bruxelles:
            
            
               –et kompensationstillæg for virksomheder, som omhandlet i "Arrêté du Gouvernement de la Région de Bruxelles-Capitale de pouvoirs spéciaux n° 2020/019", for den del af udgifterne, der vedrører støtte til selvstændige og enkeltmandsvirksomheder 
            
            
               –et kompensationstillæg for iværksættere, som omhandlet i "Arrêté du Gouvernement de la Région de Bruxelles-Capitale de pouvoirs spéciaux n° 2020/030", kun for den del af udgifterne, der vedrører støtte til selvstændige og enkeltmandsvirksomheder 
            
            
               –et kompensationstillæg for periodiske arbejdstagere som omhandlet i "Notification de la réunion du conseil des ministres du gouvernement de la région de Bruxelles-Capitale du jeudi 14 mai 2020 point 23" 
            
         
         
            
               ii)for regionen Flandern:
            
            
               –et genetillæg, som omhandlet i "Besluit van de Vlaamse Regering van 20 maart 2020", for den del af udgifterne, der vedrører støtte til selvstændige og enkeltmandsvirksomheder 
            
            
               –et kompensationstillæg, som omhandlet i "Besluit van de Vlaamse Regering van 10 april 2020", for den del af udgifterne, der vedrører støtte til selvstændige og enkeltmandsvirksomheder 
            
            
               –et støttetillæg, som omhandlet i "Besluit van de Vlaamse Regering van 12 juni 2020", for den del af udgifterne, der vedrører støtte til selvstændige og enkeltmandsvirksomheder 
            
            
               iii)for det franske fællesskab:
            
            
               –et tilskud til kulturaktører, som omhandlet i "Arrêté du Gouvernement de la Communauté française de pouvoirs spéciaux n° 4 du 23 avril 2020"
            
            
               –et vuggestuetilskud, som omhandlet i "Arrêté du Gouvernement de la Communauté française du 7 avril 2020", for den del af udgifterne, der vedrører støtte til selvstændige og enkeltmandsvirksomheder 
            
            
               iv)for regionen Vallonien:
            
            
               –et kompensationstillæg for virksomhedslukning, som omhandlet i "Arrêté ministériel portant exécution de l'arrêté du Gouvernement wallon du 20 mars 2020", for den del af udgifterne, der vedrører støtte til selvstændige og enkeltmandsvirksomheder 
            
            
               –uddannelsesaktiviteter som omhandlet i "Arrêté du Gouvernement wallon du 19 juin"
            
            
               v)for det tysksprogede fællesskab:
            
            
               –et tilskud til kulturaktører og selvstændige, som omhandlet i "Parlament der Deutschsprachigen Gemeinschaft, Corona-Krisendekret I vom 6. April 2020, Art. 7", for den del af udgifterne, der vedrører konvertering til tilskud 
            
            
               –et tilskud til turistaktører, som omhandlet i "Parlament der Deutschsprachigen Gemeinschaft, Corona-Krisendekret III vom 20. Juli 2020, Art. 4", for den del af udgifterne, der vedrører støtte til selvstændige og enkeltmandsvirksomheder 
            
            
               e) sundhedsrelaterede foranstaltninger i det tysksprogede fællesskab som omhandlet i "Parlament der Deutschsprachigen Gemeinschaft, Corona-Krisendekret I vom 6. April 2020, Art. 7".
            
            
               Artikel 4
            
            
               Belgien underretter senest den [DATO: seks måneder efter datoen for offentliggørelsen af denne afgørelse] og derefter hver sjette måned Kommissionen om afholdelsen af de planlagte offentlige udgifter, indtil alle de planlagte offentlige udgifter er blevet afholdt.
            
            
               Artikel 5
            
            
               Denne afgørelse er rettet til Kongeriget Belgien.
            
            
               Artikel 6
            
            
               Denne afgørelse offentliggøres i Den Europæiske Unions Tidende. 
            
         
         
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        EUT L 159 af 20.5.2020, s. 1.
               
               
                  
                     (2)
                  
                        Arrêté royal du 30 mars 2020 visant à adapter les procédures dans le cadre du chômage temporaire dû au virus Covid-19 et à modifier l'article 10 de l'arrêté royal du 6 mai 2019 modifiant les articles 27, 51, 52bis, 58, 58/3 et 63 de l'arrêté royal du 25 novembre 1991 portant réglementation du chômage et insérant les articles 36sexies, 63bis et 124bis dans le même arrêté.
               
               
                  
                     (3)
                  
                        Loi du 23 mars 2020 modifiant la loi du 22 décembre 2016 instaurant un droit passerelle en faveur des travailleurs indépendants et introduisant les mesures temporaires dans le cadre du COVID-19 en faveur des travailleurs indépendants.
               
               
                  
                     (4)
                  
                        Arrêté royal du 13 mai 2020 n° 23 pris en exécution de l'article 5, § 1, 5°, de la loi du 27 mars 2020 accordant des pouvoirs au Roi afin de prendre des mesures dans la lutte contre la propagation du coronavirus COVID-19 (II) visant le congé parental corona.
               
               
                  
                     (5)
                  
                        Arrêté du Gouvernement de la Région de Bruxelles-Capitale de pouvoirs spéciaux n° 2020/019 modifiant l'arrêté de pouvoirs spéciaux n° 2020/013 du 7 avril 2020 relatif à une aide en vue de l'indemnisation des entreprises affectées par les mesures d'urgence pour limiter la propagation du coronavirus.
               
               
                  
                     (6)
                  
                        Arrêté du Gouvernement de la Région de Bruxelles-Capitale de pouvoirs spéciaux n° 2020/030 relatif à l'aide aux entreprises qui subissent une baisse d'activité en raison de la crise sanitaire du COVID−19.
               
               
                  
                     (7)
                  
                        Notification de la reunion du conseil des ministres du gouvernement de la région de Bruxelles-Capitale du jeudi 14 mai 2020 point 23 - Mesures de soutien d'urgence au secteur créatif et culturel bruxellois suite à la crise COVID-19.
               
               
                  
                     (8)
                  
                        Besluit van de Vlaamse Regering van 20 maart 2020 tot toekenning van steun aan ondernemingen die verplicht moeten sluiten ten gevolge van de maatregelen genomen door de Nationale Veiligheidsraad vanaf 12 maart 2020 inzake het coronavirus.
               
               
                  
                     (9)
                  
                        Besluit van de Vlaamse Regering van 10 april 2020 tot toekenning van steun aan ondernemingen die een omzetdaling hebben ten gevolge van de exploitatiebeperkingen opgelegd door de maatregelen genomen door de Nationale Veiligheidsraad vanaf 12 maart 2020 inzake het coronavirus.
               
               
                  
                     (10)
                  
                        Besluit van de Vlaamse Regering van 12 juni 2020 tot toekenning van steun aan ondernemingen die een omzetdaling hebben ondanks de versoepelde coronavirusmaatregelen, tot wijziging van de artikelen 1, 9 en 11 van het besluit van de Vlaamse Regering van 10 april 2020 tot toekenning van steun aan ondernemingen die een omzetdaling hebben ten gevolge van de exploitatiebeperkingen opgelegd door de maatregelen genomen door de Nationale Veiligheidsraad vanaf 12 maart 2020 inzake het coronavirus, en tot wijziging van de artikelen 1, 6, 9 en 12 van het besluit van de Vlaamse Regering van 20 maart 2020 tot toekenning van steun aan ondernemingen die verplicht moeten sluiten ten gevolge van de maatregelen genomen door de Nationale Veiligheidsraad vanaf 12 maart 2020 inzake het coronavirus.
               
               
                  
                     (11)
                  
                        Arrêté du Gouvernement de la Communauté française de pouvoirs spéciaux n° 4 du 23 avril 2020 relatif au soutien du secteur culturel dans le cadre de la crise sanitaire du COVID-19.
               
               
                  
                     (12)
                  
                        Arrêté du Gouvernement de la Communauté française du 7 avril 2020 relatif au soutien des milieux d'accueil dans le cadre de la crise sanitaire du COVID-19.
               
               
                  
                     (13)
                  
                        Arrêté ministériel portant exécution de l'arrêté du Gouvernement wallon du 20 mars 2020 relatif à l'octroi d'indemnités compensatoires dans le cadre des mesures contre le coronavirus COVID-19 and Arrêté du Gouvernement wallon relatif à l'octroi d'indemnités compensatoires dans le cadre des mesures contre le coronavirus COVID-19.
               
               
                  
                     (14)
                  
                        Arrêté du Gouvernement wallon du 19 juin portant des dispositions diverses relatives aux formateurs et au subventionnement des activités de formation des centres de formation du réseau IFAPME.
               
               
                  
                     (15)
                  
                        Parlament der Deutschsprachigen Gemeinschaft, Corona-Krisendekret I vom 6. April 2020.